KOMMISSIONENS FORORDNING (EF) Nr. 2453/95 af 19. oktober 1995 om ændring af forordning (EØF) nr. 3846/87 om fastsættelsen af nomenklaturen over eksportrestitutioner for landbrugsprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved forordning (EF) nr. 1538/95 (2), særlig artikel 17, stk. 14, og

ud fra følgende betragtninger:

Ved Kommissionens forordning (EØF) nr. 3846/87 (3), senest ændret ved forordning (EF) nr. 1628/95 (4), er der fastsat en restitutionsnomenklatur for landbrugsprodukter på grundlag af den kombinerede nomenklatur; efter fodnote 10 til sektor 10 (mælk og mejeriprodukter) i nomenklaturen kan der ikke ydes restitution til visse stoffer, der er tilsat smelteost; det har vist sig, at der tilsættes andre bestanddele, som der heller ikke bør ydes restitution for, og fodnote 10 bør ændres tilsvarende;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

I bilaget til forordning (EØF) nr. 3846/87 erstattes fodnote 10 med følgende tekst:

»(10) Indeholder produktet bestanddele, der ikke stammer fra mælk, og/eller kasein og/eller kaseinater og/eller valle og/eller valleprodukter og/eller lactose og/eller permeat og/eller produkter henhørende under KN-kode 3504, tages der ved beregning af restitutionsbeløbet ikke hensyn til den andel, som svarer til tilsatte bestanddele, der ikke stammer fra mælk, og/eller tilsat kasein og/eller tilsatte kaseinater og/eller tilsat valle og/eller tilsatte valleprodukter og/eller tilsat lactose og/eller tilsat permeat og/eller produkter henhørende under KN-kode 3504. Ved afslutning af toldformaliteterne angives det i den dertil foreskrevne erklæring, hvorvidt der er tilsat bestanddele, der ikke stammer fra mælk, og/eller kasein og/eller kaseinater og/eller valle og/eller valleprodukter og/eller lactose og/eller permeat og/eller produkter henhørende under KN-kode 3504, og i bekræftende fald angives det faktiske vægtindhold af tilsatte bestanddele, der ikke stammer fra mælk, og/eller tilsat kasein og/eller tilsatte kaseinater og/eller tilsat valle og/eller tilsatte valleprodukter og/eller tilsat lactose og/eller tilsat permeat og/eller produkter henhørende under KN-kode 3504 pr. 100 kg af det færdige produkt.«

Artikel 2

Forordningens bestemmelser gælder ikke for produkter henhørende under KN-kode 0406 20 og 0406 30, og som udføres på grundlag af en licens, der blev udstedt inden forordningen træder i kraft.

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 13.

(2) EFT nr. L 148 af 30. 6. 1995, s. 17.

(3) EFT nr. L 366 af 24. 12. 1987, s. 1.

(4) EFT nr. L 155 af 6. 7. 1995, s. 9.